2008 թվականին հիմնած «Ստորակետը» փորձում է Հայաստանում փոխել մոտեցումը ճարտարապետության հանդեպ, նոր ու ժամանակակից լուծումներ բերել, ձևավորել ճաշակ ու ստեղծել ընտրության հնարավորություն: Արվեստանոցը նախագծել է ոչ միայն սեփական, այլև ժամանցային, կրթական ու մշակութային կառույցներ, ինչպիսիք են` «Այբ» ավագ դպրոցը, «Գրին Բին» սրճարանը, Հայաստանի ամերիկյան համալսարանի գրադարանը, Տաթևի վանական համալիրի Ձիթհանը, Շուշիի արվեստի ցուցասրահը և այլն: